stanford-oval/wikipedia huggingface dataset:
המרדף (שעשועון טלוויזיה)

| --- | --- |

סמליל התוכנית הישראלית
 מבוסס על:  "The Chase" (הממלכה המאוחדת)
 סוגה:  שעשועון
 בימוי:  סיון מגזניק
 מנחים:  עידו רוזנבלום (עונות 1–5, 7–8)  לוסי איוב (עונה 6) הילה קורח (החל מעונה 9)
 משתתפים:  איתי הרמן מיכל שרון ומתמודדים שונים
 פרסים:  סכום כסף מסוים
 ארץ מקור:  ישראל ישראל
 שפות:  עברית
 מספר עונות:  8
 מספר פרקים:  כ-280
 הפקה
 מפיק:  עידית מיסטריאל, ליהי גולד
 חברת הפקה:  יולי אוגוסט תקשורת והפקות בע"מ
 הפצה:  תאגיד השידור הישראלי
 עורכים:  אודי אידלסון, עמית סטרטינר
 אתר צילומים:  אולפני פתח תקווה
 צלמים:  הרצל כהן, ירון שאול
 אורך פרק:  50–55 דקות
 שידור
 רשת שידור:  כאן 11
 תקופת שידור מקורית:  18 במאי 2017 – הווה
 קישורים חיצוניים
 אתר התוכנית
 דף התוכנית ב-IMDb
המרדף הוא שעשועון טלוויזיה ישראלי המשודר בכאן 11 מאז 2017, ומבוסס על פורמט בריטי ("The Chase"). במסגרת השעשועון מתמודדים ארבעה אנשים שאינם מכירים זה את זה כקבוצה. הם משיבים על שאלות טריוויה ומתחרים נגד ה"צ'ייסר" (הרודף), שהוא ידען ומומחה בשאלות טריוויה. את השעשועון מנחה כיום עידו רוזנבלום.
הפורמט הבריטי זכה לצפייה רבה ולמספר פרסים, לרבות תוכנית שעות היום הטובה ביותר. לתוכנית גרסאות במדינות שונות, ביניהן בריטניה, אוסטרליה, סין, קרואטיה, גרמניה, נורווגיה, רוסיה, סרביה, טורקיה, ארצות הברית וישראל.
כללי המשחק

המשחק מפגיש בין ארבעה מתמודדים, המשתפים פעולה על מנת לזכות בכסף על ידי מענה על שאלות ידע כללי. הם מתמודדים מול הצ'ייסר, שמנסה למנוע מהם את הזכייה.
למשחק שלושה שלבים:
בשלב הראשון, כל מתמודד מקבל הזדמנות לצבור כסף באמצעות מענה על סדרת שאלות טריוויה פתוחות במשך דקה אחת. בישראל כל תשובה נכונה מזכה ב-5,000 שקלים.
בשלב השני, הצ'ייסר נכנס למשחק ומנסה למנוע מהמתמודד להגיע לקופה הקבוצתית עם הכסף שצבר בשלב הראשון. המתמודד והצ'ייסר צריכים להשיב על סדרת שאלות בסגנון מבחן אמריקאי, בעלות שלוש תשובות אפשריות. אם המתמודד רוצה לשחק על הסכום המקורי הוא במרחק 5 שאלות מהקופה ו-3 שאלות מהצ'ייסר (מותר לו לטעות פעמיים בהנחה שהצ'ייסר לא טועה). אם הוא מתקרב צעד אחד לקופה מוצע לו פחות כסף, אבל אם הוא מתרחק צעד אחד מהקופה מוצע לו יותר כסף. על המתמודד להחליט על הסכום בטרם התחיל לשחק. בכל פעם שהמתמודד עונה תשובה נכונה, הוא מתקדם צעד אחד לכיוון הבנק. בכל פעם שהצ'ייסר עונה תשובה נכונה, גם הוא מתקדם צעד אחד לעבר המתמודד. אם הצ'ייסר תופס את המתמודד לפני שזה האחרון הגיע לבנק, המתמודד מודח מהמשחק והקבוצה מאבדת את כל הכסף שצבר המתמודד. אם המתמודד מגיע לבנק לפני שהצ'ייסר תפס אותו, אז הסכום שצבר מתווסף לקופה המשותפת והוא עובר לשלב הגמר.
בשלב השלישי, הוא שלב הגמר, כל המתמודדים שלא נתפסו על ידי הצ'ייסר מנסים לזכות בכל הכסף שהצטבר בקופה המשותפת. הם מקבלים שתי דקות, ובמהלכן עליהם להשיב כקבוצה על סדרת שאלות ידע כללי פתוחות, וכל תשובה נכונה מרחיקה אותם צעד אחד מהצ'ייסר. בנוסף, מקבלת הקבוצה מספר צעדי בונוס כמספר חברי הקבוצה שהגיעו לשלב הגמר (אם הם שלושה והשיבו נכון על עשרים שאלות, הצ'ייסר יצטרך לענות על עשרים ושלוש). לאחר מכן, יקבל הצ'ייסר הזדמנות לתפוס את הקבוצה בתוך מסגרת זמן זהה, על ידי מענה על סדרת שאלות ידע כללי חדשה, כך שכל תשובה נכונה תקדם אותו צעד אחד אל הקבוצה. אם הצ'ייסר טועה עוצרים את השעון ונותנים לקבוצה אפשרות לענות. תשובה נכונה של הקבוצה תיקח את הצ'ייסר צעד אחד אחורה, ותשובה שגויה של הקבוצה תשאיר את הצ'ייסר במקום. אם הצ'ייסר תופס את הקבוצה לפני תום הזמן שהוקצב לו, הקבוצה מאבדת את כל הכסף. אם הצ'ייסר לא תופס את הקבוצה במסגרת הזמן הקצוב לו, הכסף שבקופה יתחלק באופן שווה בין כל המתמודדים שהגיעו לשלב הגמר.
במקרה שכל המתמודדים נתפסו כבר בשלב השני, עליהם להתייעץ ולבחור מתוכם מתמודד אחד שישחק לבדו מול הצ'ייסר. בישראל המתמודד ישחק על 10,000 שקלים שיתווספו לקופה המשותפת. מאותו רגע המשחק מתנהל כמו מרדף גמר שאליו הגיע מתמודד אחד. השינוי היחיד הוא שאם בתום המרדף המתמודד לא נתפס, הכסף יתחלק באופן שווה בין ארבעת המתמודדים.
הגרסה הישראלית

השידור של הגרסה הישראלית לשעשועון החל ב-18 במאי 2017 בערוץ כאן 11 של תאגיד השידור הישראלי בהפקת יולי אוגוסט תקשורת והפקות בע"מ. את חמש העונות הראשונות של התוכנית הנחה עידו רוזנבלום, אשר הנחה בעבר מספר שעשועוני טלוויזיה. ה"צ'ייסר" בגרסה הישראלית הוא איתי הרמן, איש טלוויזיה שנחשב למומחה מוביל בפיתוח שעשועוני טלוויזיה וכתב בעברו שאלות לשעשועוני ידע טלוויזיוניים כמו "לעוף על המיליון", "1 נגד 100" ועוד. התוכנית זכתה בפרס האקדמיה לטלוויזיה לשנת 2017, בקטגוריית שעשועון הטלוויזיה הטוב ביותר. העונה השנייה עלתה ב-1 בפברואר 2018, העונה השלישית עלתה ב-18 בדצמבר 2018, העונה הרביעית עלתה ב-28 באוקטובר 2019 והעונה החמישית עלתה ב-11 באוקטובר 2020.
בעונה השלישית הצטרפה מיכל שרון בתפקיד הצ'ייסרית.
במהלך שידורי העונה החמישית של "המרדף" פורסם שהוחלט להחליף את המנחה עידו רוזנבלום בעקבות הנחייתו תוכניות רבות בקשת 12 המתחרה. בעונה השישית החליפה אותו לוסי איוב.
בפברואר 2023 פורסם כי החל מהעונה השביעית עידו רוזנבלום יחזור לתפקיד המנחה, זאת לאחר עזיבתה של לוסי איוב מהתאגיד ומעברה לקשת 12. בדצמבר 2024, פורסם כי הילה קורח תנחה את השעשועון ותחליף את רוזנבלום.
הגרסה הישראלית > פרקי ספיישל

ביום העצמאות ה-70 שודר פרק ספיישל בו התארחו רבקה מיכאלי, לאה לב, יניב ביטון ואבי אטינגר.
בעונות 1 ו-2 שודרו פרקי ספיישל ספורט שבהם ה"צ'ייסר" היה רון קופמן - אחד מהם בהשתתפות מתמודדים מתחום הספורט, ביניהם יעל ארד ונועם גרשוני.
לקראת מונדיאל 2018 שודר פרק ספיישל שבו ה"צ'ייסר" היה עיתונאי הספורט נדב יעקבי.
בסוף העונה השנייה שודר ספיישל "אלוף האלופים", שבו השתתפו כמתמודדים כמה מזוכי תוכניות טריוויה ישראליות לאורך השנים. בין השאר השתתפה בפרק מיכל שרון, שהחל מהעונה השלישית הצטרפה כצ'ייסרית קבועה.
בסוף העונה השנייה שודר פרק ספיישל "נוער", בו השתתפו בני נוער הלומדים בבתי ספר תיכון.
לפני אירוויזיון 2019, שנערך בישראל, שודר ספיישל אירוויזיון שהשתתפו בו יזהר כהן, דפנה דקל, מיי פיינגולד ומשה דץ.
לפני בחירות ספטמבר 2019, נערך פרק בהשתתפות חברי כנסת ממפלגות שונות, והשאלות בו עסקו בעיקר בפוליטיקה הישראלית.
בחג הפורים 2020, שודר פרק ספיישל ובו שני הצ'ייסרים, מיכל שרון ואיתי הרמן, התמודדו ביחד נגד ארבעת המתמודדים. כלומר, בשלב השני של התכנית, כל צ'ייסר התמודד מול שני מתמודדים שונים, ובשלב הגמר המתמודדים נתפסו אם ורק אם כמות השאלות ששני הצ'ייסרים ענו עליהם (לכל אחד הוקצבה דקה, ובה ענו על שאלות לבד) הייתה גדולה או שווה לכמות השאלות שהמתמודדים ענו עליהם (עונה 4 פרק 29).
בחג הפורים של 2021 התארחו בתוכנית 4 מכוכבי סדרת הקומדיה של התאגיד, היהודים באים, השחקנים יעל שרוני, יניב ביטון (פעם שנייה), עידו מוסרי ויוסי מרשק.
ביום העצמאות של 2021 שודר ספיישל עם 4 מכוכבי "גבעת חלפון אינה עונה".
יומיים לפני פתיחת אולימפיאדת פריז 2024 שודר פרק "ספיישל אולימפי" בהשתתפות נבחרת ישראל בכדורגל: עילי פיינגולד, איתן אזולאי, דור תורג'מן והמאמן גיא לוזון
בפברואר 2025 שודר פרק "ספיישל משפיעני רשת" בהשתתפות ארבעת כוכבי הרשת אלכס שולץ, שירלי לוי, עידן כהן (דה כהן) ונועם פירוז.
מוצרים נלווים

בשנת 2012 הוציאה חברת הצעצועים Ideal Toy (אנ') משחק קופסה באנגלית המבוסס על השעשועון. ב-2013 יצא משחק קלפים המבוסס על המשחק. ב-12 בדצמבר 2012 יצאה אפליקציית iOS באנגלית המבוססת על השעשועון המיועדת למכשירי אייפון ואייפד, וב-2017 יצאה גרסה עדכנית לאפליקציה בשם "The Chase: Ultimate Edition".
עם רכישת הפורמט על ידי תאגיד השידור הישראלי, יצאה אפליקציית השעשועון גם בעברית עם שאלות המיועדות לקהל הישראלי.
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס האקדמיה הישראלית לטלוויזיה | 2024 | תוכנית בידור ושעשועונים | "המרדף" · עונה 8 | בהמתנה |  |
הערות שוליים

↑  Duncan Lindsay for Metro.co.uk, The Chase's Beast and Governess talk NTA win, Pointless rivalry and their future, Metro, ‏2016-01-21
↑  לי-אור אברבך, ‏סמנכ"ל התוכן של חברת הגיימינג "מארס" איתי הרמן עוזב, באתר גלובס, 6 במרץ 2013
↑  מערכת tvbee, ‏טקס פרסי הטלוויזיה 2017: "פאודה" סדרת הדרמה הטובה ביותר, באתר ‏מאקו‏, 9 במרץ 2018
↑  מעריב אונליין, ‏דיווח: אחרי חמש עונות עידו רוזנבלום עוזב את "המרדף", באתר מעריב אונליין, 1 בנובמבר 2020
↑  אחרי חמש עונות: זו המחליפה של עידו רוזנבלום ב"המרדף", באתר מעריב אונליין, 31 במרץ 2021
↑  קיץ ברבנר, ‏"לא איכפת לי שהצ'ייסרים יכשלו לפעמים": עידו רוזנבלום חוזר ל"המרדף", באתר מעריב אונליין, 7 במרץ 2023
↑  רן בוקר, אחרי עידו רוזנבלום: הילה קורח תנחה את "המרדף", באתר ynet, 10 בדצמבר 2024
↑  המרדף 🏃‍♂ | The chase - ספיישל יום העצמאות עם כוכבי גבעת חלפון 🇮🇱 - עונה 5 - פרק 31 🔥 -15.04.2021, נבדק ב-2021-05-24
↑  המרדף עונה 8 | פרק 9 - ספיישל אולימפי, באתר יוטיוב, ‏23 ביולי 2024
↑  The Chase, באתר boardgamegeek.com
↑  "The Chase Card Game". Ginger Fox. אורכב מ-המקור ב-2018-11-21. נבדק ב-20 בנובמבר 2018. {{cite web}}:  (עזרה)
↑  NOMISIAN LTD (12 בדצמבר 2012). "The Chase". App Store. {{cite web}}:  (עזרה)
↑  "The Chase: Ultimate Edition".
↑  המרדף – טריוויה שאלות ידע כללי ראש בראש עם הצ'ייסר, באתר Google Play
↑  המרדף - טריוויה, ידע כללי, באתר iTunes
↑   המועמדות והמועמדים לפרסי הטלוויזיה 2024, סרטון בערוץ "האקדמיה הישראלית לקולנוע וטלוויזיה", באתר יוטיוב, 2 במרץ 2025
| 0 | 1 | 2 |
| --- | --- | --- |
| הקודם: 2014–2015, 2016 - לעוף על המיליון | פרס האקדמיה לטלוויזיה - תוכנית שעשועון (2017–2021) / תוכנית בידור ושעשועונים (2022)  2017–2023: המרדף | הבא: 2024: |
| תוכניות תאגיד השידור הישראלי  |
| --- | --- | --- |
| חדשות ואקטואליה | חדשות הערב • חדשות הלילה • חדשות שישי • חדשות השבת • ערב ערב • העולם היום • שרון ואורי • מהצד השני עם גיא זהר • משחקי הכיס • עצם העניין • הכול פוליטי • שבע עם איילה חסון • הזמן הירוק |  |
| תוכניות תחקירים | זמן אמת • שטח הפקר • האזרח גואטה • דו"ח רולניק |  |
| דוקו ותעודה | וואי וואי וואי • יוצאים מהכלל • המהפכה הגאה • לבנון • אויבים • שרון • שופטים בשר ודם • לוחמים • הבלתי חשובים • המנדט • בשם האב • מדורות השבטים • חילוניות • 3 שירים |  |
| מציאות תיעודית | טיול אחרי צבא • בואו לאכול איתי • רילוקיישן • סליחה על השאלה • 80 וארבע • מתחילים מאפס • עוד ניפגש • סיפורים מהכורסה • יומני היקר • פרויקט משפחות • היהודי החדש • עולם קטן |  |
| שעשועונים | המרדף • האחוזון העליון |  |
| תרבות וראיונות | סוכן תרבות • פגישה עם רוני קובן • חדר 101 • קארפול קריוקי • פשוט בבית • ארון השירים היהודי • שאלה תשובה • מה שתגידו |  |
| סאטירה, בידור ואירוח | עד כאן! • הלילה עם לוסי וגורי • זהו זה! • ערב עם שי שטרן • ערוץ אפס |  |
| עלילתיות | קופה ראשית • היהודים באים • שב"ס • שטוקהולם • אבא משתדל • מתיר עגונות • טהרן • מנאייכ • שעת נעילה • חזרות • אחד על אחד • מותק בול באמצע • המפקדת • החנות שיש בה הכל • עלומים • שישו ושמחו • קרתגו • שישה אפסים • סובייצקה • הצבי • תיק נעדר • האיש שרצה לדעת הכל • האמת |  |
| סדרות רשת (כאן דיגיטל) | סוף הדרך • הטרמפיסטים • עלייתו ונפילתו של שם טוב האבי • פגום • משפחת פנסטה |  |
| רדיו והסכתים | חיות כיס • שיר אחד • אגן הים התיכון • המעבדה • לך תזכור |  |
האחוזון העליון

| --- | --- |
סמליל התוכנית בישראל
סמליל התוכנית בישראל
 מבוסס על:  "The 1% Club" (הממלכה המאוחדת)
 סוגה:  שעשועון
 מנחים:  שחר חסון
 פרסים:  עד 100 אלף שקלים ותואר 'חבר באחוזון העליון'
 ארץ מקור:  ישראל ישראל
 שפות:  עברית
 מספר עונות:  2
 הפקה
 מפיק:  ענבל מרום שור
 חברת הפקה:  ארמוזה הפקות
 הפצה:  תאגיד השידור הישראלי
 עורכים:  אורי דרור, רונן הוברמן
 שידור
 רשת שידור:  כאן 11
 תקופת שידור מקורית:  24 באוקטובר 2022 – הווה
האחוזון העליון הוא שעשועון טלוויזיה ישראלי אשר עלה לשידור בכאן 11 ב-24 באוקטובר 2022, ומבוסס על פורמט בריטי ("The 1% Club") (אנ'). במסגרת השעשועון מתחרה קבוצת משתתפים על שאלות שלא מצריכות ידע כללי, אלא בעיקר היגיון ושכל ישר. מנחה התוכנית הוא הקומיקאי שחר חסון.
הפורמט הבריטי של השעשועון, מבית ה-BBC, משודר בבריטניה בערוץ ITV, ותאגיד השידור הישראלי הוא גוף הטלוויזיה השני בעולם שרכש את זכויות השידור שלו.
כללי המשחק

לפני תחילת התוכנית, מדגם מייצג של האוכלוסייה הישראלית נבחן על רשימה של שאלות, שחלקן ישמשו בהמשך בתוכנית. בהתבסס על התשובות שהתקבלו, עורכי המדגם העריכו מבחינה סטטיסטית איזה אחוז מאוכלוסיית ישראל יענה נכונה על כל אחת מהשאלות.
בכל פרק מתחרה קבוצה של 100 משתתפים, אחד נגד השני, כאשר בתחילת המשחק כל משתתף מקבל 1,000 ש"ח. המשתתפים יישאלו סדרת שאלות, אלו שנבדקו מראש במדגם הישראלי, ברמת קושי עולה, מהקלה ביותר (עליה ענו נכונה כ-90% מהאוכלוסייה) ועד לקשה ביותר (עליה ענה נכונה כ-1% בלבד).
כל המשתתפים שענו נכונה על שאלה ימשיכו במשחק, ואלה שטעו – יודחו מהמשחק וכספם יועבר לקופת הפרס. אחרוני המשתתפים שיישארו יתחרו ראש בראש על "שאלת האחוזון העליון", והמנצח יזכה בסכום של עד 100,000 ש"ח ובתואר 'חבר באחוזון העליון'.
הגרסה הישראלית

השידור של הגרסה הישראלית לשעשועון החלה ב-24 באוקטובר 2022 בערוץ כאן 11 של תאגיד השידור הישראלי, בהפקת ארמוזה הפקות. את התוכנית מנחה שחר חסון, וזהו שעשועון הטלוויזיה הראשון בהנחייתו. חלק מהמשתתפים בכל פרק הם אורחים הקשורים לנושאי השאלות, למשל זוכי תחרויות מתמטיקה, מומחים לחידות היגיון ועוד.
הגרסה הישראלית > פרקים > עונה ראשונה

| פרק | תאריך שידור מקוריישראל | שם הזוכה/הזוכים | סכום הזכייה | נתוני צפייה> אחוזי צפייה | נתוני צפייה> מס' צופים | מקור | הערות |
| --- | --- | --- | --- | --- | --- | --- | --- |
| 1 | 24 באוקטובר 2022 | אסף איסר | 96,000 ש"ח | 4.7% | 124,000 |  |  |
| 2 | 31 באוקטובר 2022 | ללא זוכה | ללא זוכה | 3.5% | 89,000 |  |  |
| 3 | 7 בנובמבר 2022 | ערן | 97,000 ש"ח | 4.3% | 115,000 |  |  |
| 4 | 14 בנובמבר 2022 | עומרי ניסים, בנימין אלכסנדר | 96,000 ש"ח | 4.5% | 116,000 |  |  |
| 5 | 7 בדצמבר 2022 | ללא זוכה | ללא זוכה | 3.3% | 103,000 |  |  |
| 6 | 12 בדצמבר 2022 | דרורה ברוק | 96,000 ש"ח | 4.9% | 127,000 |  |  |
| 7 | 19 בדצמבר 2022 | ללא זוכה | ללא זוכה | 4.7% | 110,000 |  |  |
| 8 | 26 בדצמבר 2022 | רועי מזרחי | 100,000 ש"ח | 3.6% | 90,000 |  |  |
| 9 | 2 בינואר 2023 | ללא זוכה | ללא זוכה | 3.9% | 112,000 |  |  |
| 10 | 9 בינואר 2023 | ללא זוכה | ללא זוכה | 4.1% | 121,000 |  |  |
| 11 | 16 בינואר 2023 | ללא זוכה | ללא זוכה | 4.1% | 95,000 |  |  |
| 12 | 23 בינואר 2023 | ללא זוכה | ללא זוכה | 4.8% | 122,000 |  |  |
| 13 | 30 בינואר 2023 | ללא זוכה | ללא זוכה | 4.8% | 113,000 |  |  |
| 14 | 6 בפברואר 2023 | יפעת עוז | 98,000 ש"ח | 3.6% | 113,000 |  |  |
| 15 | 15 בפברואר 2023 | ללא זוכה | ללא זוכה | 2.7% | 71,000 |  |  |
| 16 | 27 בפברואר 2023 | ללא זוכה | ללא זוכה | 3.9% | 105,000 |  |  |
הגרסה הישראלית > פרקים > עונה שנייה

| פרק | תאריך שידור מקוריישראל | שם הזוכה/הזוכים | סכום הזכייה | נתוני צפייה> אחוזי צפייה | נתוני צפייה> מס' צופים | מקור | הערות |
| --- | --- | --- | --- | --- | --- | --- | --- |
| 1 | 25 בפברואר 2024 | רותם פוליטי | 99,000 ש"ח | 4.5% | 111,000 |  |  |
| 2 | 28 בפברואר 2024 | ללא זוכה | ללא זוכה | 3.8% | 107,000 |  |  |
| 3 | 3 במרץ 2024 | ללא זוכה | ללא זוכה | 5% | 130,000 |  |  |
| 4 | 17 במרץ 2024 | אורי, עדי | 99,000 ש"ח | 3.7% | 97,000 |  |  |
| 5 | 24 במרץ 2024 | ללא זוכה | ללא זוכה | 4.4% | 118,000 |  |  |
| 6 | 31 במרץ 2024 | מאור | 99,000 ש"ח | 5.9% | 160,000 |  |  |
| 7 | 3 באפריל 2024 | ללא זוכה | ללא זוכה | 4.4% | 111,000 |  |  |
| 8 | 10 באפריל 2024 | ללא זוכה | ללא זוכה | 4% | 125,000 |  |  |
| 9 | 14 באפריל 2024 | ללא זוכה | ללא זוכה | 5.4% | 145,000 |  |  |
| 10 | 21 באפריל 2024 | ערן, אור | 99,000 ש"ח |  |  |  |  |
| 11 | 6 במאי 2024 | ללא זוכה | ללא זוכה | 4% | 93,000 |  |  |
| 12 | 15 במאי 2024 | גל, הדר | 99,000 ש"ח | 4.1% | 107,000 |  |  |
| 13 | 20 במאי 2024 | ללא זוכה | ללא זוכה | 5.1% | 129,000 |  |  |
| 14 | 27 במאי 2024 | ללא זוכה | ללא זוכה | 4.7% | 134,000 |  |  |
| 15 | 30 במאי 2024 | ללא זוכה | ללא זוכה | 3.5% | 92,000 |  |  |
| 16 | 6 ביוני 2024 | שחר, זך | 99,000 ש"ח | 5.8% | 174,000 |  |  |
↑  48,000 ש"ח לכל אחד
↑  ספיישל מונדיאל
↑  ספיישל בני נוער
↑  ספיישל נשים
1 2 3 4  49,500 ש"ח לכל אחד
↑  ספיישל פורים
↑  ספיישל רווקות ורווקים
↑  ספיישל יום העצמאות
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס האקדמיה הישראלית לטלוויזיה | 2024 | תוכנית בידור ושעשועונים | "האחוזון העליון" · עונה 2 | בהמתנה |  |
משחקי אפריקה

משחקי אפריקה (באנגלית: African Games), הידועים גם בשם משחקי כל-אפריקה (All-Africa Games) והמשחקים הפאן-אפריקאיים (Pan African Games) הם אירוע ספורט רב-ענפי, המתקיים אחת לארבע שנים באפריקה. האירוע מאורגן על ידי האיחוד האפריקאי (AU), איגוד הוועדים האולימפיים הלאומיים של אפריקה (ANOCA) והתאחדות הקונפדרציות הספורטיביות באפריקה (אנ') (AASC). המשחקים הראשונים נערכו בשנת 1965 בברזוויל, קונגו. החל משנת 1999 כוללים המשחקים גם תחרויות לאתלטים בעלי מוגבלויות.
היסטוריה

פייר דה קוברטן, מייסד המשחקים האולימפיים המודרניים, ניסה ליזום קיומם של משחקים פאן-אפריקאיים בראשית שנות העשרים של המאה ה-20. המעצמות הקולוניאליסטיות ששלטו באותו הזמן ביבשת התנגדו לכך מתוך חשש שהמשחקים יעודדו את המדינות לדרוש עצמאות. ניסיונות לקיים את האירוע באלג'יר בשנת 1925 ובאלכסנדריה בשנת 1928 לא צלחו.
בתחילת שנות השישים המדינות דוברות הצרפתית באפריקה ארגנו את משחקי הידידות. המשחקים התקיימו במדגסקר (1960) ובחוף השנהב (1961). האירוע השלישי תוכנן להתקיים בשנת 1963 בסנגל. בשנת 1962 התכנסו שרי ספורט ונוער ממספר מדינות באפריקה בפריז, ביניהם שרים ממדינות דוברות אנגלית שהחליטו להצטרף למשחקים, ששמם שונה למשחקים הפאן-אפריקאיים. המתכונת החדשה זכתה להכרה מצד הוועד האולימפי הבינלאומי כאליפות היבשת בדומה למשחקי אסיה ולמשחקים הפאן-אמריקאיים.
בשנת 1965 נערכו המשחקים לראשונה בברזוויל, קונגו ונקראו בשם "המשחקים הכל-אפריקאיים". כ-2,500 ספורטאים משלושים מדינות לקחו חלק באירועים. מצרים סיימה את המשחקים כמנצחת לאחר שספורטיאה זכו בשלושים מדליות, מתוכן שבע עשרה מדליות זהב.
האירוע השני תוכנן להתקיים בשנת 1969 במאלי, אך הפיכה צבאית במדינה הובילה לביטולם. לאגוס, ניגריה נבחרה להחליף את מאלי והמשחקים נקבעו לשנת 1971, אך בסופו של דבר נדחו בשנתיים נוספות עקב מלחמת ביאפרה. הסבב השלישי של המשחקים נקבע לשנת 1977 באלג'יר, אך מסיבות טכניות נדחו המשחקים לשנת 1978. הדפוס של דחיות המשחקים נמשך גם בסבב הרביעי שתוכנן להתקיים בשנת 1983 בקניה, נדחה לשנת 1985 ולאחר מכן נדחה שוב בשנתיים נוספות.
מאז שנת 1987 מתקיימים המשחקים אחת לארבע שנים. בשנת 2015 התקיימו המשחקים בשנת בברזוויל לציון 50 שנה לפתיחת המשחקים.
רשימת משחקי אפריקה

| שנה | משחקים | עיר מארחת | מדינה | תאריך | מדינות | ספורטאים | ענפי ספורט | אירועים | מירב מדליות הזהב |
| --- | --- | --- | --- | --- | --- | --- | --- | --- | --- |
| 1965 | I | ברזוויל | הרפובליקה של קונגו הרפובליקה של קונגו | 18–25 ביולי | 30 | 2,500 | 10 | 54 | הרפובליקה הערבית המאוחדת הרפובליקה הערבית המאוחדת |
| 1969 | – | במקו | מאלי מאלי | נדחה בשל הפיכה צבאית | נדחה בשל הפיכה צבאית | נדחה בשל הפיכה צבאית | נדחה בשל הפיכה צבאית | נדחה בשל הפיכה צבאית | נדחה בשל הפיכה צבאית |
| 1973 | II | לאגוס | ניגריה ניגריה | 7–18 בינואר | 36 |  | 12 | 92 | מצרים מצרים |
| 1978 | III | אלג'יר | אלג'יריה אלג'יריה | 13–28 ביולי | 45 | 3,000 | 12 | 117 | תוניסיה תוניסיה |
| 1987 | IV | ניירובי | קניה קניה | 1–12 באוגוסט | 41 |  | 14 | 164 | מצרים מצרים |
| 1991 | V | קהיר | מצרים מצרים | 20 בספטמבר–1 באוקטובר | 43 |  | 18 | 213 | מצרים מצרים |
| 1995 | VI | הארארה | זימבבואה זימבבואה | 13–23 בספטמבר | 46 | 6,000 | 19 | 224 | דרום אפריקה דרום אפריקה |
| 1999 | VII | יוהנסבורג | דרום אפריקה דרום אפריקה | 10–19 בספטמבר | 51 | 6,000 | 20 | 224 | דרום אפריקה דרום אפריקה |
| 2003 | VIII | אבוג'ה | ניגריה ניגריה | 5–17 באוקטובר | 50 | 6,000 | 22 | 332 | מצרים מצרים |
| 2007 | IX | אלג'יר | אלג'יריה אלג'יריה | 11–23 ביולי | 52 | 4,793 | 27 | 374 | מצרים מצרים |
| 2011 | X | מפוטו | מוזמביק מוזמביק | 3–18 בספטמבר | 53 | 5,000 | 20 | 249 | דרום אפריקה דרום אפריקה |
| 2015 | XI | ברזוויל | הרפובליקה של קונגו הרפובליקה של קונגו | 4–19 בספטמבר | 54 | 15,000 | 22 | 294 | מצרים מצרים |
| 2019 | XII | קזבלנקה ורבאט | מרוקו מרוקו | 19–31 באוגוסט | 53 | 4,386 | 26 | 340 | מצרים מצרים |
| 2023 | XIII | אקרה | גאנה גאנה | 8–23 במרץ | אירוע עתידי | אירוע עתידי | אירוע עתידי | אירוע עתידי | אירוע עתידי |
| 2027 | XIV | קהיר | מצרים מצרים | 20 בינואר – 7 בפברואר | אירוע עתידי | אירוע עתידי | אירוע עתידי | אירוע עתידי | אירוע עתידי |
| 2031 | XV | קינשאסה | הרפובליקה הדמוקרטית של קונגו הרפובליקה הדמוקרטית של קונגו | אירוע עתידי | אירוע עתידי | אירוע עתידי | אירוע עתידי | אירוע עתידי | אירוע עתידי |
רשימת משחקים פאראלימפיים אפריקאיים

| שנה | משחקים | עיר מארחת | מדינה | תאריך | מדינות | ספורטאים | ענפי ספורט | אירועים | מירב מדליות הזהב |
| --- | --- | --- | --- | --- | --- | --- | --- | --- | --- |
| 2023 | I | אקרה | גאנה גאנה | 3–12 בספטמבר | 18 | 400 | 3 | 7 | מרוקו מרוקו |
| 2027 | II | קהיר | מצרים מצרים | אירוע עתידי | אירוע עתידי | אירוע עתידי | אירוע עתידי | אירוע עתידי | אירוע עתידי |
רשימת תחרויות הספורט

במשחקי אפריקה מתקיימות תחרויות ב-30 ענפים. המספרים בסוגריים מציינים את השנה הראשונה בה נערכו התחרויות בענף.
| 0 | 1 | 2 | 3 | 4 |
| --- | --- | --- | --- | --- |
|  אופניים (1965)  אגרוף (1965)  אתלטיקה (1965)  בדמינטון (2003)  ג'ודו (1965)  דאנספורט (2015) |  היאבקות (1965)  הרמת משקולות (1965)  התעמלות (1991)  טאקוונדו (1987)  טניס (1965)  טניס שולחן (1973) |  טריאתלון (20111)  כדורגל (1965)  כדוריד (1965)  כדורסל (1965)  כדורעף (1965)  נטבול (2003) |  סופטבול (2015)  סיף (2007)  סקווש (2003)  קאנו (2011)  קליעה (1991)  קפיצה למים (1995) |  קראטה (1991)  רכיבה (2007)  שח מט (2003)  שחייה (1965)  שייט תחרותי (2007) |
בעבר התקיימו גם תחרויות בהוקי שדה (1987–2003), בייסבול (1999–2003) וחתירה (2007)
טבלת המדליות

| מדינה | משחקים | זהב | כסף | ארד | סך הכול |
| --- | --- | --- | --- | --- | --- |
| מצרים מצרים | 12 | 650 | 504 | 481 | 1,635 |
| ניגריה ניגריה | 12 | 470 | 428 | 428 | 1,326 |
| דרום אפריקה דרום אפריקה | 7 | 397 | 362 | 295 | 1,054 |
| אלג'יריה אלג'יריה | 12 | 310 | 312 | 400 | 1,022 |
| תוניסיה תוניסיה | 12 | 260 | 244 | 277 | 781 |
| קניה קניה | 12 | 134 | 144 | 164 | 442 |
| סנגל סנגל | 12 | 65 | 71 | 153 | 289 |
| אתיופיה אתיופיה | 12 | 45 | 54 | 75 | 174 |
| קמרון קמרון | 12 | 41 | 70 | 137 | 248 |
| מרוקו מרוקו | 4 | 40 | 44 | 61 | 145 |
| גאנה גאנה | 12 | 36 | 54 | 95 | 185 |
| זימבבואה זימבבואה | 9 | 35 | 43 | 71 | 149 |
| חוף השנהב חוף השנהב | 12 | 29 | 32 | 65 | 126 |
| אנגולה אנגולה | 9 | 24 | 21 | 41 | 86 |
| אוגנדה אוגנדה | 12 | 22 | 21 | 44 | 87 |
| מאוריציוס מאוריציוס | 9 | 21 | 31 | 51 | 103 |
| בוטסואנה בוטסואנה | 8 | 20 | 17 | 39 | 76 |
| מדגסקר מדגסקר | 12 | 17 | 23 | 47 | 87 |
| לוב לוב | 12 | 12 | 19 | 37 | 68 |
| סיישל סיישל | 9 | 9 | 28 | 35 | 72 |
| לסוטו לסוטו | 8 | 9 | 8 | 17 | 34 |
| הרפובליקה של קונגו הרפובליקה של קונגו | 12 | 8 | 15 | 35 | 58 |
| גבון גבון | 12 | 8 | 9 | 29 | 46 |
| סודאן סודאן | 11 | 8 | 2 | 4 | 14 |
| נמיביה נמיביה | 8 | 7 | 15 | 29 | 51 |
| זמביה זמביה | 12 | 7 | 8 | 33 | 48 |
| מוזמביק מוזמביק | 9 | 6 | 10 | 12 | 28 |
| בורקינה פאסו בורקינה פאסו | 12 | 6 | 8 | 12 | 26 |
| מאלי מאלי | 12 | 5 | 8 | 14 | 27 |
| אריתריאה אריתריאה | 4 | 5 | 5 | 3 | 13 |
| הרפובליקה הדמוקרטית של קונגו הרפובליקה הדמוקרטית של קונגו | 12 | 4 | 8 | 25 | 37 |
| טנזניה טנזניה | 11 | 4 | 10 | 10 | 24 |
| גמביה גמביה | 11 | 4 | 5 | 3 | 12 |
| ניז'ר ניז'ר | 12 | 3 | 2 | 10 | 15 |
| רואנדה רואנדה | 9 | 2 | 3 | 4 | 9 |
| גינאה גינאה | 12 | 1 | 3 | 6 | 10 |
| הרפובליקה המרכז-אפריקאית הרפובליקה המרכז-אפריקאית | 8 | 1 | 2 | 4 | 7 |
| סאו טומה ופרינסיפה סאו טומה ופרינסיפה | 5 | 1 | 2 | 3 | 6 |
| סיירה לאון סיירה לאון | 7 | 1 | 2 | 1 | 4 |
| בורונדי בורונדי | 8 | 1 | 1 | 1 | 3 |
| סווזילנד סווזילנד | 10 | 1 | 0 | 11 | 12 |
| קייפ ורדה קייפ ורדה | 8 | 1 | 0 | 3 | 4 |
| צ'אד צ'אד | 11 | 1 | 0 | 8 | 9 |
| ליבריה ליבריה | 1 | 1 | 0 | 1 | 2 |
| סומליה סומליה | 10 | 1 | 0 | 0 | 1 |
| טוגו טוגו | 11 | 0 | 4 | 14 | 18 |
| בנין בנין | 11 | 0 | 4 | 10 | 14 |
| ג'יבוטי ג'יבוטי |  | 0 | 2 | 1 | 3 |
| גינאה ביסאו גינאה ביסאו | 6 | 0 | 1 | 5 | 6 |
| מלאווי מלאווי | 8 | 0 | 1 | 4 | 5 |
| סך הכול | סך הכול | 2,324 | 2,280 | 2,828 | 7,432 |
מכבי תל אביב (כדורסל)

מכבי תל אביב הוא מועדון כדורסל ישראלי מהעיר תל אביב שנוסד בשנת 1932, זהו מועדון הכדורסל המעוטר ביותר בתולדות הכדורסל בישראל ואחד מהידועים והמובילים ביותר באירופה בכל הזמנים.
הקבוצה זכתה 57 פעמים באליפות ליגת העל הישראלית (שיא אליפויות), 46 פעמים בגביע המדינה (שיא זכיות), 11 פעמים בגביע הליגה, 6 פעמים בגביע היורוליג, פעם אחת באליפות ליגה האדריאטית וכן פעם אחת בגביע הבין-יבשתי ומחזיקה בשיא התארים לקבוצת כדורסל בישראל בכל הזמנים. מכבי תל אביב היא הקבוצה היחידה בישראל ששיחקה בליגה הראשונה בכל עונותיה ומעולם לא ירדה לליגה השנייה.
היסטוריה

קבוצת הכדורסל של מכבי תל אביב נוסדה בשנת 1932.
בשנים שלפני קום המדינה, הרבתה מכבי תל אביב לקיים משחקים מחוץ לארץ ישראל ואף שיחקה נגד קבוצות ממצרים ומלבנון.
היסטוריה > שנות החמישים

בשנות ה-50 זכתה מכבי תל אביב ב-5 אליפויות ישראל וב-3 גביעי מדינה.
משחקי ליגת הכדורסל הישראלית החלו בשנת 1954 ומכבי תל אביב הייתה לאלופת המדינה הראשונה. בשנים אלו שיחקו בה כמה משחקני הכדורסל המפורסמים ביותר של התקופה, דוגמת יהושע רוזין ותנחום כהן-מינץ. בשנים הראשונות של הליגה עוד לא הייתה מכבי האלופה הבלעדית, כשהיריבה העירונית הפועל תל אביב זוכה בהישגים נאים; אך עם זאת מכבי תל אביב הייתה הקבוצה הישראלית הראשונה שלקחה חלק במשחקי גביע אירופה לאלופות בשנת 1958.